open-index/open-wikipedia-markdown huggingface dataset:
Campo de fútbol Cardeal Quiroga

O **Campo de Fútbol Cardeal Quiroga** é un recinto deportivo situado en Maceda e que serve como lugar de xogo ao CD Maceda.

O seu terreo de xogo é de terra cunhas dimensións de 100 x 62 metros. Ten dúas bancadas laterais, parcialmente cubertas e tamén un bar dentro do recinto. Está situado ao leste da vila macedá, na saída cara a Montederramo. Foi Inaugurado a mediados da década de 1950 como consecuencia da creación do club de fútbol local en 1953, leva o nome do cardeal galego Fernando Quiroga Palacios.

O 17 de xullo de 2014 máis dun cento de veciños da comarca se manifestaron perante as sedes dos organismos públicos provinciais e autonómicos en Ourense para esixir melloras nunhas instalacións que son empregadas tamén por xente de concellos limítrofes a Maceda. A comezos 2016 foron iniciadas as obras.

## Notas
Estadio Municipal Reino de León

O **Estadio Municipal Reino de León** (chamado ata 2008 *Nuevo Estadio Antonio Amilivia*) é un estadio de fútbol, situado na cidade de León, en España. O estadio é de propiedade municipal e o seu equipo titular é a Cultural y Deportiva Leonesa, que milita actualmente na Primeira División RFEF.

## Inauguración 
O estadio foi inaugurado o 20 de maio de 2001, nun encontro da fase de ascenso a 2ª división entre a Cultural y Deportiva Leonesa e o Xerez Club Deportivo, sendo o resultado favorable aos leoneses por 1 a 0, sendo autor do gol o entón culturalista Ibán Espadas.

## Historia 
O primeiro campo no que xogou a Cultural Leonesa foi o vello estadio de *La Puentecilla*, que se atopaba no centro da cidade, xunto ao cruzamento da Avenida Fernández Ladreda coa Rolda Este. Cando a Cultural ascendeu á Primeira División do fútbol español, o estadio pasou a denominarse *Estadio Antonio Amilivia*, en agradecemento ao presidente que o equipo tiña nesa tempada de 1955-56.

Na década dos 90, o Concello de León, propietario do campo, tomou a decisión de derrubalo e construír un estadio noutro lugar, máis amplo, máis moderno e con maiores prestacións para os afeccionados. Para que a Cultural puidese ter un campo onde disputar os seus partidos como titular mentres se executaba a derriba e a construción do novo estadio, o Concello cedeu a Área Deportiva de Puente Castro, situada na localidade de Puente Castro, pertencente ao termo municipal da cidade. Nos terreos nos cales situábase o vello estadio erixíronse edificios de vivendas e oficinas.

## Outros usos 
*O estadio foi ademais escenario de multitudinarios concertos de música coincidindo coas festas da cidade como o do grupo mexicano Maná ou a cantante colombiana Shakira.
*Nos baixos do estadio atópase o IFYCEL, Institución Feiral e Centro Empresarial de León, un consorcio constituído polo Concello de León, a Deputación, a Cámara Oficial de Comercio e Industria e Caja España. Neste recinto feiral tivo lugar, por exemplo, a feira Leer León na súa edición de 2007.
*Outras dependencias do estadio albergan a sede dos clubs deportivos, tanto masculinos como femininos, máis representativos da cidade, como o Baloncesto León, o Club Balonmano Ademar León, o Club Baloncesto San José, a Cultural y Deportiva Leonesa, o Club León Balonmano e Pasgon Play Rugby León, e dalgunhas federacións deportivas como a Federación Territorial de Castela e León de Loita - Federación de Loita Leonesa.

## Véxase tamén 
*Cultural y Deportiva Leonesa
Salvador de Ponte y Conde de la Peña

**Salvador de Ponte y Conde de la Peña**, nado en Vigo o 21 de febreiro de 1894 e finado na mesma cidade o 8 de febreiro de 1963, foi un militar e político galego.

## Traxectoria 
Estudou na Academia Militar de Guadalaxara. Coronel do Corpo de Enxeñeiros. Durante a República acolleuse ao retiro pola lei Azaña. Co golpe de Estado do 18 de xullo de 1936 incorporouse ao exército sublevado ao mando da Comisión de Mobilización Industrial e o Destacamento de Obras. En 1950 foi destinado a Madrid como coronel da Comandancia de Obras. Foi alcalde de Vigo durante o franquismo, de agosto de 1960 a 1963, finando no cargo. Foi procurador en Cortes como representante dos municipios provinciais (1961-1963).

## Recoñecementos 
* Gran Cruz da Orde do Mérito Civil.

* Orde de Cisneros.

## Notas 
## Véxase tamén 
### Bibliografía 
*
Caixa Rural de Ourense

[miniatura|dereita|300px|Publicidade da Caixa Rural ourensá no [campo de fútbol Cardeal Quiroga de Maceda.]]
A **Caixa Rural de Ourense**, fundada como **Caja Rural de Orense**, foi unha entidade bancaria xa desaparecida que operou na provincia de Ourense na segunda metade do século XX.

## Historia 
A Caixa Rural de Ourense creouse, en paralelo a outras moitas caixa de aforros chamadas rurais, para darlle resposta ás necesidades de financiamento de pequenos empresarios dos sectores da gandería e da agricultura españois, e neste caso aos da provincia de Ourense. O ano da súa creación foi o 1961 e nela participaron entre outros Eulogio Gómez Franqueira, empresario e político local, fundador do grupo de cooperativas agrarias ourensás Coren e de Coalición Galega, e que na década dos setenta ocupou o posto de xerente da entidade bancaria

Na década de 1980 o modelo de caixas rurais entra en crise, e son paulatinamente absorbidas por outras entidades. No caso da Caixa Rural ourensá, os accionistas decidiron en agosto de 1988 ratificar o acordo de compra por parte de Caixa Galicia, daquela a entidade máis importante de Galicia, e que tamén mercara a Caixa Rural de Pontevedra e a Caixa Rural da Coruña.

O seu último director foi Nicolás Diéguez, quen durante tres anos compaxinou o seu cargo tamén co de director xeral de Coren.

## Notas
José Ramón Fontán

miniatura|Rúa adicada.
**José Ramón Fontán González**, nado en Mos o 13 de marzo de 1915 e finado en Vigo o 2 de setembro de 1996, foi un avogado e político galego.

## Traxectoria 
Licenciouse en Dereito pola Universidade de Santiago de Compostela en 1936. Co golpe de Estado do 18 de xullo de 1936 combatiu no exército rebelde como alférez provisional. Dedicouse aos negocios familiares e dende 1943 exerceu como avogado de oficio. Foi alcalde de Vigo durante o franquismo (1963-1964) e foi procurador en Cortes como representante dos municipios provinciais nese mesmo período.

Na década de 1960 adquiriu os dereitos de captación da auga do río Oitavén para subministrar a cidade olívica.

Foi secretario dos consellos de administración de Tranvías Eléctricos de Vigo, S.A. e Tranvía Mondariz-Vigo, S.A. e presidente da Cruz Vermella. Escribiu abundantes artigos xornalísticos, que asinaba co pseudónimo de **Codaste**.

## Vida persoal 
Casou con María Rosa Domínguez Alonso e tiveron oito fillos: Rosa María, Cristina, José Ramón, Manuel, Jacobo, Roberto, Carlos e Miguel.
## Obra 
* *Don Cristóbal Colón. Súbdito de D.ª Isabel I de Castilla y gallego de nación* (1988), Vigo, Artes Gráficas Galicia.
## Recoñecementos 
Medalla de Ouro da Crz Vermella.
## Notas
Santiago Amor

**Santiago Vicente Amor Barreiro**, nado o 3 de agosto de 1973 en Santiago de Compostela, é un político galego do PPdeG. Dende maio de 2011 ata xuño de 2015 foi alcalde electo do concello de Ames.

## Traxectoria 
Membro dunha familia coñecida de Santiago de Compostela, posuidora dunha inmobiliaria, vencellouse ao Partido Popular dende a súa mocidade. Foi vicepresidente do Consello da Xuventude de Galicia en representación de Novas Xeracións, tesoureiro do Obradoiro CAB e membro do comité executivo da Cámara de Comercio de Santiago de Compostela.

Residente na vila do Milladoiro, nas eleccións municipais de 2007 presentouse como candidato polo PPdeG á alcaldía de Ames, pero colleitou uns malos resultados, perdendo un concelleiro e deixando de ser a primeira forza amiense. Nas municipais de 2011 repetiu como candidato a alcalde e obtivo a maioría absoluta, co 45% dos votos. No ano 2015, gañou as eleccións (4 concelleiros) por so 8 votos ao PSdeG-PSOE, pero os votos de PSdeG-PSOE (4 concelleiros), Ames Novo (4 concelleiros), Contigo Pódese (3 concelleiros) e BNG (2 concelleiros) fixeron alcalde ao socialista José Miñones.

## Notas 
## Véxase tamén 
### Bibliografía 
* 
### Outros artigos 
* Eleccións municipais en Ames
Juan José Dieste

**Juan José Dieste Ortigueira**, nado en Escarabote en 1963, é un político galego, dende xuño de 2011 ata xuño de 2019 foi alcalde do concello de Boiro.

## Traxectoria 
Licenciado en Económicas pola Universidade de Santiago de Compostela, traballou na industria conserveira local, na empresa Jealsa, dirixida á súa vez polo que fora alcalde popular de Boiro Jesús Alonso Fernández.

Afiliado ao Partido Popular de Galicia dende 1988, presentouse nas listas desa formación ás eleccións de 1999 e 2003, saíndo elixido concelleiro nesta última ocasión, situándose o grupo na oposición e exercendo de portavoz municipal dende setembro de 2005. Trala renuncia de Luís Blanco Vila, foi cabeza de cartel á alcaldía nas eleccións de 2007, colleitando os peores resultados do PP en Boiro en 16 anos, ao obter unicamente 6 concelleiros, ante o cal continuou como líder da oposición. 

Repetiu candidatura á alcaldía en 2011, onde nesta ocasión conseguiu o bastón de mando ao recadar o 45% dos votos e maioría absoluta de concelleiros. Nas eleccións de 2015 volveu ser elixido con maioría absoluta. Nas eleccións municipais de 2019 perdeu a maioría absoluta e non acadou a alcaldía, que foi para José Ramón Romero García do PSdeG. En decembro de 2021 foi relevado das súas funcións como presidente local e portavoz do PPdeG en Boiro, por parte da dirección provincial do partido.

## Notas 
## Véxase tamén 
### Outros artigos 
*Eleccións municipais en Boiro
Wembley Stadium

O **Wembley Stadium** é un estadio de fútbol da cidade de Londres, en Inglaterra. Está situado no lugar do antigo Wembley, o estadio máis famoso de toda Inglaterra e un dos máis coñecidos de todo o mundo. O novo Wembley é o estadio local da Selección de fútbol de Inglaterra.

Tras a demolición no ano 2002 do vello Wembley abríase a porta a un novo súper estadio cunha capacidade de 90.000 espectadores, que terminou de construírse no ano 2007. O custo do proxecto roldou os 757 millóns de libras esterlinas (1097 millóns de euros).

Estaba previsto que o estadio nacional inaugurásese o 13 de maio de 2006 coa final da FA Cup, pero debido a problemas coas empresas construtoras Multiprex e WNSL, fixouse un novo prazo previsto para setembro de 2006, co primeiro partido da clasificación para a Eurocopa 2008, que debía enfrontar a Inglaterra contra Andorra. Con todo, de novo tívose que atrasar a inauguración, ata o ano 2007. O día 24 de marzo de devandito ano o estadio por fin foi inaugurado nun partido entre as seleccións sub-21 de Inglaterra e Italia.

O estadio estará conectado coas estacións de metro de Wembley Park e Wembley Central vía "White Horse Bridge".

A construción do novo Wembley é parte do proxecto para os Xogos Olímpicos de Londres 2012, que albergará tanto partidos de fútbol feminino como masculino e as finais de ambos.

## Galería de imaxes 

File:Wembley Stadium.jpg
File:Wembley Stadium interior.jpg
File:Wembley Stadium, London.jpg
File:Wembley Stadium map.png
File:Tokyngton, Wembley stadium.jpg
File:Wembley Stadium interior 1956.jpg
File:The old Wembley Stadium.jpg
File:Wembley Stadium - USA v England.jpg

600px|miniatura|centro|Panorámica do estadio de Wembley.

## Véxase tamén 
### Ligazóns externas 
*Sitio oficial do estadio
Club Deportivo Maceda

O **Club Deportivo Maceda** é un equipo de fútbol galego, fundado na vila de Maceda. Actualmente xoga no grupo 4 da Primeira División Autonómica. 
O CD Maceda segue o modelo de accionariado popular, e dicir, o club xestionase de forma democrática polos seus propios afeccionados mediante a máxima “un socio, un voto”. Este modelo de xestión é utilizado por outros clubs da provincia, como é a UD Ourense. 
O CD Maceda, ao igual que a gran maioría de clubs da provincia, está formado na súa totalidade por persoas da vila, ou dos seus arredores. Isto aplícase a todas as categorías do club, salvo algún caso illado.

## Traxectoria 
O club foi fundado o 22 de xullo de 1953 polas forzas vivas da vila, aínda que anos atrás xa se disputaran algúns partidos. O seu primeiro presidente foi Francisco Ramos Formoso. 
O CD Maceda sempre xogou os seus partidos como local no Cardenal Quiroga, que pasou por distintas fases. Nun primeiro momento a superficie era de herba natural. Logo pasou a ser de terra. Finalmente, no ano 2016, fíxose unha reforma das instalacións para adaptalo aos novos tempos, sendo na actualidade de herba atificial. 

O CD Maceda, ao longo da súa historia conseguiu alzarse dúas veces coa Copa Deputación, o trofeo máis prestixioso das competicións ourensás. Na temporada 2017/2018 conseguiría o título de campión da Segunda Rexional Grupo 9, que lle permite competir na actualidade na Primeira Rexional. 

### Seccións de fútbol 
Ademais do primeiro equipo, o club conta con oito equipos máis. O CD Maceda “B”, que milita na Terceira Rexional; o CD Maceda xuvenil que milita na Primeira Provincial; o CD Maceda cadete que milita na Primeira Provincial de fútbol sala; o CD Maceda infantil que milita na Primeira Provincial; o CD Maceda alevín que milita na Segunda Provincial de fútbol 8; o CD Maceda benxamín que milita na Segunda Provincial de fútbol 8; o CD Maceda prebenxamín que milita na Liga Local de fútbol sala; e o equipo de Veteranos que milita na Segunda División B de Ourense.

## Galería de imaxes 

Ficheiro:CampodoMaceda.JPG|Bar e escudo do CD Maceda, ao remate dun partido contra o SDC A Manchica.
Ficheiro:XogadoresdoMaceda.JPG|Xogadores do CD Maceda, nun partido contra o SDC A Manchica. 
Ficheiro:

## Notas 
## Véxase tamén 
### Ligazóns externas 
* Web Oficial
*Fac     libro electrónico do club
*Como  chegar ao campo Cardenal Quiroga
*Resultados do Club
Julius Pokorny

**Julius Pokorny**, nado en Praga o 12 de xuño de 1887 e finado en Zürich o 8 de abril de 1970, foi un filólogo checo, estudoso das linguas celtas, especialmente o irlandés, e un defensor do nacionalismo irlandés.

## Traxectoria 
Estudou na Universidade de Viena, onde tamén ensinou desde 1913 até 1920. De 1920 a 1935, ocupou a cátedra de Filoloxía Celta na Universidade Friedrich Wilhelm de Berlín, antes de que os nazis descubrisen que, a pesar de ser nacionalista alemán, era de ascendencia xudía. Foi o editor da importante revista *Zeitschrift für celtische Philologie* antes da segunda guerra mundial e foi responsábel da súa reactivación despois.

Escapou a Suíza en 1943, onde ensinou durante uns anos na Universidade de Berna e na Universidade de Zürich até a súa xubilación en 1959. En 1954, recibiu o título honorario de cátedra na Universidade Ludwig Maximilian de Múnic, onde foi profesor a tempo parcial en 1956 e novamente desde 1960 até 1965.

É autor do *Indogermanisches Etymologisches Wörterbuch* (‘Dicionario Etimolóxico Indoeuropeo’, 1959) que aínda se utiliza amplamente hoxe en día.

Morreu en Zürich case tres semanas despois de ser atropelado por un tranvía, non moi lonxe da súa casa.

## Obra 
* *Cancioeiro da poesía céltica* (*Alt-keltische Dichtungen*). Traducido ao galego por Ramón Piñeiro e Celestino Fernández de la Vega. Editorial Bibliófilos Gallegos, 1952.

## Notas 
## Véxase tamén 
### Outros artigos 
* Estudos celtas
Juan Crisóstomo Torrico

**Juan Crisóstomo Torrico González**, nado en Lima o 21 de xaneiro de 1808 e finado en París o 27 de marzo de 1875, foi un militar e político peruano, presidente do seu país entre o 16 de agosto e o 17 de outubro de 1842.
Journal of Indo-European Studies

O ***Journal of Indo-European Studies*** é unha revista académica dedicada aos estudos indoeuropeos, fundada en 1973 by Roger Pearson. Publica artigos nos campos da antropoloxía, arqueoloxía, mitoloxía e filoloxía relacionados coa historia cultural dos pobos indoeuropeos. Ten unha periodicidade de tres meses. O editor é Emily Blanchard West. A súa abreviatura é **JIES**.

En 2006, púxose á disposición de subscritores institucionais un arquivo online co texto completo desta revista.

## Véxase tamén 
### Ligazóns externas 
* Journal of Indo-European Studies. 
* Publication Indices: Journal of Indo-European Studies da Universidade de Texas en Austin .
Campionato Mundial de Fórmula 1 de 1970

O **Campionato Mundial de Fórmula 1 de 1970** foi a 21ª tempada de Fórmula 1 organizada pola Fédération Internationale de l'Automobile (FIA), e a 13ª Copa Internacional de construtores de F1. O campionato contou con trece Grandes Premios que se iniciaron o 7 de marzo e finalizaron o 25 de outubro.

## Resumo 
O austríaco Jochen Rindt, dominou o campionato ata que morreu en Monza, cando rompeu un eixo do freo. Acadou o título de 1970 a título póstumo para Lotus. Jacky Ickx gañou os grandes premios de Austria, o Canadá e México para acadar o segundo lugar no campionato de pilotos. Se gañase o GP dos Estados Unidos en lugar do brasileiro Fittipaldi, Ickx coroaríase campión.

1970 viu a introdución dos pneumáticos lisos por parte de Goodyear.

O triplo campión Jack Brabham retirouse ao final do ano.

## Calendario de Grandes Premios de Fórmula 1 
## Equipos e pilotos 
Equipos e pilotos participantes no Campionato do Mundo FIA de 1970.

## Clasificación do Mundial de Pilotos de 1970 
|valign="top"|

**Negra** – Pole
*Cursiva* – Volta rápida
|}

## Clasificación do Mundial de Construtores de 1970 
Os puntos para o Campionato Mundial de Construtores de 1970 outorgáronse da seguinte forma 9-6-4-3-2-1 aos seis primeiros en cada carreira. Só puntuaba o coche mellor clasificado de cada fabricante, en cada carreira. Contabilizabanse os seis mellores resultados das sete primeiras carreiras e os cinco mellores resultados das últimas seis carreiras.

* **Negra** Resultados que contaron para o resultado final do campionato.

## Notas 
## Véxase tamén
Indogermanische Forschungen

***Indogermanische Forschungen*** (en alemán: *Investigacións indoeuropeas*) é unha revista académica de lingüística que segue o sistema de revisión por pares. Céntrase basicamente nos estudos indoeuropeos, pero tamén publica contribucións sobre outras linguas e campos da lingüística.

Fundárona en 1892 Karl Brugmann e Wilhelm Streitberg, e actualmente publícaa cada ano Walter de Gruyter. Os editores actuais son Wolfgang P. Schmid e Eckhard Eggers, ámbolos dous da Universidade de Göttingen.

## Notas
Wilhelm Streitberg

**Wilhelm August Streitberg**, nado en Rüdesheim am Rhein o 23 de febreiro de 1864 e finado en Leipzig o 19 de agosto de 1925, foi un lingüista alemán.

## Traxectoria 
Estudou lingüística indoeuropea na Universidade de Leipzig, onde tivo como profesores a Karl Brugmann e Ernst Windisch. Dentro do ámbito dos estudos indoeuropeos especializouse nas linguas xermánicas, sendo recoñecidas as súas achegas ao estudo da lingua gótica. Xunto con Karl Brugmann editou a revista Indogermanische Forschungen, que se segue a publicar hoxe desde 1892.

## Obra 
* *Urgermanische Grammatik* (1896).
* *Gotisches Elementarbuch* (1897; 2ª edición 1906, 3ª e 4ª edición 1910, 5ª e 6ª edición 1920).

## Notas 
## Véxase tamén 
### Ligazóns externas 
* TITUS-Galeria: Streitberg en titus.uni-frankfurt.de
* https://web.archive.org/web/20050322032347/http://www.indogermanistik.lmu.de/geschichte/Streitberg.htm.
* *Gotisch-Griechisch-Deutsches Wörterbuch* (1910). 
* *Gotisches Elementarbuch* (1920).
Trofeo Teresa Herrera 1999

A 54ª edición do **Trofeo Teresa Herrera** celebrouse na Coruña entre o 13 e o 15 de agosto de 1999. O campión foi o Celta de Vigo, que derrotou na final ao Boca Juniors, logrando o seu primeiro e único título.

O arxentino Riquelme gañou o trofeo ao mellor xogador do torneo.

## Participantes 
## Resultados 
## Partidos 
### Primeira semifinal 
| width="50%" valign="top" |

|}

### Segunda semifinal 
| width="50%" valign="top" |

|}

### Disputa polo 3º e 4º posto 
| width="50%" valign="top" |

|}

### Final 
| width="50%" valign="top" |

|}

## Notas 
## Véxase tamén 
### Ligazóns externas
Lista de alcaldes de Vigo

Esta é unha **lista incompleta de alcaldes e alcaldesas de Vigo**.

## Alcaldes anteriores á Restauración 
Ata principios do século XIX, Vigo estivo baixo o señorío do arcebispo de Santiago, que era quen nomeaba ós alcaldes (tamén chamados *xuíces ordinarios*). A partir de aí as eleccións dos diferentes rexedores fixéronse ben por sufraxio, ben por designación do monarca reinante en cada período.

## Restauración borbónica 1874 - 1931 
## Ditadura de Primo de Rivera 1923-1930 
## Segunda República 1931-1936 
## Franquismo 
## Transición 
*

## Democracia constitucional 
Faise constar en que partido político militaban cando foron investidos.

## Notas 
## Véxase tamén 
### Bibliografía 
* *Os alcaldes e os concellos de Vigo,* Vigo, Instituto de Estudios Vigueses, 1991, ISBN 84-606-0075-0
* *Historia ilustrada de Vigo*, 1996, ISBN 84-87657-99-0

### Outros artigos 
* Historia de Vigo
* Alcaldes da Coruña
* Alcaldes de Santiago de Compostela
* Alcaldes de Pontevedra
* Alcaldes de Ourense
José Ortega Cano

**José María Ortega Cano**, nado en Cartagena o 27 de decembro de 1953, é un toureiro español retirado

## Traxectoria 
Está considerado un toureiro de corte clásica. Tomou a alternativa en Zaragoza en 1974 e converteuse nunha das principais figuras da tauromaquia durante os anos 1980 e primeiros anos 1990. Obtivo importantes triunfos en Las Ventas de Madrid, de onde saíu ao carricho en catro ocasións e onde en 1982 lidou a Velador, o único touro indultado nesta praza. Viviu tamén a cara amarga do toureo, sufrindo diversas collidas de enorme gravidade.

Foi fortemente criticado  por algunhas das súas actuacións durante os seus últimos anos como matador, nos que adquiriu gran popularidade mercé ao seu matrimonio coa cantante Rocío Jurado.

## Vida persoal 
Casou o 17 de febreiro de 1995 coa cantante Rocío Jurado, en Castilblanco de los Arroyos.​ En decembro de 1999 adoptaron dous nenos, José Fernando (1993) e Gloria Camila (1996), que naceran en Colombia.​​ Enviuvou ao finar Rocío Jurado en 2006 por cousa dun cancro de páncreas; casou de segundas en 2018 con Ana María Aldón, coa que levaba varios anos de noivado, e tiveron un fillo, José María (2013). 

En 2011, mentres guiaba o seu coche, borracho e a máis velocidade da permitida, matou un home que ía noutro automóbil. Como consecuencia, foi xulgado e condenado a dous anos, seis meses e un día de prisión por homicidio imprudente e condución temeraria. Logo dun ano e un mes no cárcere de Zaragoza, concedéronlle o grao de semiliberdade.​

## Véxase tamén 
### Ligazóns externas 
* Ficha 
* Tribunal Supremo
Frank Herbert

miniatura|dereita|Herbert en 1978.
**Frank Patrick Herbert**, nado o 8 de outubro de 1920 e finado o 11 de febreiro de 1986, é un coñecido escritor estadounidense de ciencia ficción. A saga *Dune* é da súa autoría.

## Véxase tamén 
### Ligazóns externas 
* Sitio oficial
Glicosoma

[miniatura|dereita|[Tripanosomas no sangue. Estes protozoos conteñen glicosomas.]]
Os **glicosomas** son orgánulos celulares do grupo dos microcorpos relacionados cos peroxisomas 
, que se encontran nos protozoos cinetoplástidos como os tripanosomas produtores da enfermidade do sono ou en *Leishmania*. Os glicosomas están rodeados de membrana e encerran unha matriz proteica densa, que contén encimas da glicólise.
Os *Trypanosoma brucei* que se encontran no sangue humano dependen exclusivamente da glicólise para a produción de ATP, xa que neles esta vía metabólica non funciona correctamente no citosol, e os seus encimas deben estar compartimentalizados no **glicosoma**.
Están facéndose moitas investigacións sobre os glicosomas con vistas a utilizalos como o obxectivo de posibles terapias farmacolóxicas que os alteren.

## Notas
Ibrahim Afellay

**Ibrahim Afellay**, nado en Utrecht o 2 de abril de 1986, é un exfutbolista neerlandés de ascendencia marroquí. Xogaba de centrocampista.

## Traxectoria 
### PSV Eindhoven 
Iniciou a súa carreira deportiva no USV Elinwijk, antes de que o 4 de febreiro de 2004 debutase no profesionalismo co PSV Eindhoven, nun partido da Copa dos Países Baixos ante o NAC Breda. Dez días despois debutou na Eredivisie ante o FC Twente. Na campaña 2003/04 apenas xogou tres partidos. Na 2004/05 xogou en sete encontros.

O 15 de maio de 2005 xogou ante o Feyenoord, e deixou unha boa impresión, anotando dous goles. Despois foise afianzando no once inicial desde a tempada 2005/06, coas saídas de Johann Vogel e Mark van Bommel. Desde ese instante foi figura na obtención de tres ligas (2006, 2007 e 2008), e obtendo bos resultados na Liga de Campións. O 24 de outubro de 2010 participou co seu equipo, o PSV Eindhoven, na histórica vitoria ante o Feyenoord Rotterdam por 10:0, marcando o segundo gol do seu equipo.

### FC Barcelona 
O 16 de novembro de 2010, o Futbol Club Barcelona anunciou un acordo co PSV Eindhoven para o traspaso do xogador. Finalmente, o 24 de decembro, asinou o seu contrato como novo xogador do Barcelona por catro tempadas e media.

O 2 de febreiro de 2011, Afellay marcou o seu primeiro gol coa camiseta do Barça, no partido de volta das semifinais da Copa do Rei, contra o Almería, partido que terminaría 3 a 0 a favor do conxunto catalán. Na súa primeira tempada no club blaugrana, proclamouse campión da Liga española e da Liga de Campións da UEFA.

## Selección nacional 
miniatura|Afellay coa selección neerlandesa. 
*Ibi*, como é alcumado, foi internacional coa Selección de fútbol dos Países Baixos en 26 ocasións, onde anotou 3 goles. Debutou o 28 de marzo de 2007 nun encontro clasificatorio para a Eurocopa 2008. No campionato europeo xogou ante Italia (partido que se saldou con triunfo *orange* por 3-0); e ante Rusia, que os eliminaría en cuartos de final.

Foi seleccionado para disputar o Mundial de Suráfrica 2010 no cal proclamouse subcampión do Mundo tras a derrota da súa selección ante España por 0-1. Nesta competición xogou 3 partidos, todos eles saíndo desde o banco. O 12 de outubro do 2010, anotou 2 goles e asistiu un, no partido de clasificación para a Eurocopa de 2012, ante Suecia.

## Estatísticas 
miniatura|Afellay xogando para o PSV.

1Inclúe outras competicións como: Supercopa dos Países Baixos, Supercopa de España, Supercopa de Europa e Copa Mundial de Clubs da FIFA.

## Palmarés 
### Campionatos nacionais 
### Campionatos internacionais 
### Distincións individuais 
## Notas 
## Véxase tamén 
### Ligazóns externas 
* Perfil de Ibrahim Afellay no sitio do FC Barcelona 
* Perfil en wereldvanoranje.nl 
*Videos no PSV Eindhoven
Eduardo López de Romaña

**Eduardo López de la Romaña y Alvizuri** (1847-1912) enxeñeiro e político, foi o presidente do Perú entre 1899 e 1903. Foi o primeiro presidente peruano con profesión de enxeñeiro. Con el iniciouse a etapa chamada a "República Aristocrática" que duraría ata 1919.

Membro dunha importante familia de Arequipa, de raíces coloniais, educouse en Inglaterra e especializouse a construción de pontes para as vías férreas. Traballou na India e no Brasil. Retornou ao Perú e radicou en Arequipa, onde puxo os seus servizos en beneficio da comunidade. Dotou do servizo de auga potable á súa cidade natal. Foi propietario de vastas facendas no val do Tambo. Participou na defensa durante a guerra con Chile. Durante o segundo goberno de Nicolás de Piérola foi nomeado titular do flamante ministerio de Fomento, en 1896. Chegou a ser alcalde de Arequipa en 1897. Nomeado candidato á presidencia representando á alianza demócrata-civilista, triunfou nas eleccións de 1899.

Durante o seu goberno continuouse o desenvolvemento da agricultura, a minería e a industria; promoveu a colonización dos vales interandinos e zonas orientais que ata entón permanecían illadas; promulgou o Código de Minería en 1901, o novo Código de Comercio en 1902 e o Código de Augas ese mesmo ano; creou o Estanco do Sal para financiar a recuperación das provincias de Tacna e Arica en poder chileno; e afrontou os problemas derivados da política de *chilenización* en devanditos territorios, que buscaban perpetuar a ocupación. Culminou o seu mandato sen maior problema, tras o cal retirouse á vida privada.
Campionato Mundial de Fórmula 1 de 1971

O **Campionato Mundial de Fórmula 1 de 1971** foi a 22ª tempada de Fórmula 1 organizada pola Fédération Internationale de l'Automobile (FIA), e a 14ª Copa Internacional de construtores de F1. O campionato contou con once Grandes Premios que se iniciaron o 6 de marzo e finalizaron o 3 de outubro.

## Resumo do campionato 
Logo da morte de Jochen Rindt o ano anterior, Lotus tido unha tempada inconexa, con condutores novos e inexpertos. O equipo pasou moito tempo experimentando cun coche de motor con turbina a gas, e outra vez con catro rodas motrices. Usando o seu propio chasis inspirado en gran medida polo Matra MS80, Tyrrell e Jackie Stewart lograron facilmente o éxito en 1971.

En 1971 perderon a vida nas carreiras os pilotos Jo Siffert e Pedro Rodríguez.

## Calendario de Grandes Premios de Fórmula 1 
## Equipos e pilotos 
Equipos e pilotos participantes no Campionato do Mundo FIA de 1971.

## Clasificación do Mundial de Pilotos de 1971 
Os puntos para o Campionato Mundial de pilotos de 1971 outorgáronse da seguinte forma 9-6-4-3-2-1 aos seis primeiros en cada carreira. So contabilizaban os seis mellores resultados das sete primeiras carreiras e os cinco mellores resultados das últimas seis carreiras. Os números sen paréntese son os puntos do Campionato, as cifras entre paréntese son o total de puntos anotado

|valign="top" align="left"|

**Negra** – Pole
*Cursiva* – Volta rápida
|}

## Clasificación do Mundial de Construtores de 1971 
miniatura|dereita|Lotus-Ford rematou en 5º lugar do título de construtores de 1971
Os puntos para o Campionato Mundial de Construtores de 1971 outorgáronse da seguinte forma 9-6-4-3-2-1 aos seis primeiros en cada carreira. Só puntuaba o coche mellor clasificado de cada fabricante, en cada carreira. Contabilizabanse os cinco mellores resultados das seis primeiras carreiras e os catro mellores resultados das últimas cinco carreiras.

* **Negra** Resultados que contaron para o resultado final do campionato.

## Notas 
## Véxase tamén
Seoane, Barcala, A Baña

**Seoane** é un lugar da parroquia de Barcala no concello coruñés da Baña na comarca da Barcala. Segundo o INE en 2016 tiña 59 habitantes (31 homes e 28 mulleres), once menos ca en 2010 (35 homes e 35 mulleres nese ano).

## Toponimia 
O topónimo **Seoane** (do latín ) é un haxiotopónimo referido a san Xoán, e débese á presenza no lugar da igrexa de San Xoán de Barcala.

## Lugares e parroquias 
### Lugares de Barcala 
### Parroquias da Baña 
## Notas
Trofeo Teresa Herrera 1998

A 53ª edición do **Trofeo Teresa Herrera** celebrouse na Coruña entre o 12 e o 14 de agosto de 1998. O campión foi o Deportivo da Coruña, que logrou o seu sétimo título.

O futbolista do Real Madrid Sávio foi elixido mellor xogador do torneo.

## Participantes 
## Resultados 
## Partidos 
### Primeira semifinal 
| width="50%" valign="top" |

|}

### Segunda semifinal 
| width="50%" valign="top" |

|}

### Disputa polo 3º e 4º posto 
| width="50%" valign="top" |

|}

### Final 
| width="50%" valign="top" |

|}

## Notas 
## Véxase tamén 
### Ligazóns externas 
* Cartel do torneo en Flickr.
* Formación da Lazio na tempada do ano 1998.
* Formación do Real Madrid na final de consolación. Proxecto *Recordos en Branco e Azul* en Phottic.
Chantada, San Cibrán de Barcala, A Baña

**Chantada** é un lugar da parroquia de San Cibrán de Barcala no concello coruñés da Baña na comarca da Barcala. Tiña 57 habitantes no ano 2016 segundo datos do INE,, dos cales 25 eran homes e 32 eran mulleres. No 2010 tiña 51 habitantes: 23 homes e 28 mulleres.

## Lugares e parroquias 
### Lugares de San Cibrán de Barcala 
### Parroquias da Baña 
## Notas
Adriano Correia

**Adriano Correia Claro**, nado en Curitiba (Paraná) o 26 de outubro de 1984, é un futbolista brasileiro nacionalizado español. Xoga de lateral e o seu actual equipo é o Futbol Club Barcelona.

## Traxectoria 
Naceu na cidade brasileira de Curitiba, onde empezou a xogar desde moi novo. Con 8 anos o seu pai, Athaide, animoulle a intentar xogar coa súa perna esquerda tras sufrir unha lesión na súa perna dereita. Adriano Correia é destro, pero adoita xogar pola banda esquerda.

O seu primeiro equipo profesional foi o Coritiba Foot Ball Club, no que debutou antes de cumprir os 18 anos.

En xaneiro de 2005 chegou ao Sevilla FC, club da Primeira División de España, a metade de tempada no mercado invernal. Co club hispalense disputou máis de 200 partidos nos que marcou 19 goles.

Tras a súa estancia de case 6 anos no club de Nervión, o venres 16 de xullo de 2010 fíxose oficial a súa fichaxe polo FC Barcelona por 9,5 millóns de euros, uníndose así aos seus compatriotas Daniel Alves e Maxwell. Adriano, que utilizaba o dorsal número 6 no Sevilla FC, ocupa o 21 que deixou Dmytro Chygrynskiy tras o seu regreso ao FC Shakhtar Donetsk ucraíno.

O 2 de febreiro de 2011, Adriano marca o seu primeiro gol co FC Barcelona, nas semifinais de volta da Copa do Rei contra o UD Almería, partido que terminaría por 3 a 0 a favor do conxunto catalán.

## Selección nacional 
Participou na Copa Mundial de Fútbol Xuvenil de 2003 coa Selección brasileira, conseguindo finalmente o título tras vencer a España na final por 1 a 0.

En 2004 formou parte da Selección brasileira absoluta que gañou a Copa América 2004, celebrada ese ano no Perú.

En total, xogou 9 partidos internacionais, nos que non marcou ningún gol.

## Clubs e estatísticas 
## Palmarés 
### Campionatos nacionais 
### Campionatos internacionais 
## Notas 
## Véxase tamén 
### Ligazóns externas 
* Datos do xoagdor en fcbarcelona.com 
* Datos do xogador en bdfutbol.com 
* Ficha de Adriano en as.com
Chivu Stoica

**Chivu Stoica** (1908-1975) foi o primeiro ministro de Romanía entre 1955 e 1961, e presidente do Consello de Estado de Romanía entre o 1965 e 1967.
Piet de Jong

**Petrus Josef Sietse "Piet" de Jong**, nado en 1915 e finado en 2016, foi primeiro ministro de Países Baixos entre 1967 e 1971. Oficial da mariña neerlandesa, viaxou ao Reino Unido o 13 de maio de 1940 a bordo do submarino O-24 e, durante a segunda guerra mundial, serviu como comandante daquela embarcación. En abril de 1946 el volveu aos Países Baixos. Alí traballou xunto ao almirantado o 1947 e o 1948 traballou no ministerio da mariña

Ten actualmente 96 anos de idade, sendo un dos máis antigos ex-xefes de estado ou de goberno aínda vivos.

## Notas
Agromaior, Corneira, A Baña

**Agromaior** é un lugar da parroquia de Corneira no concello coruñés da Baña na comarca da Barcala. Tiña 28 habitantes no ano 2016 segundo datos do INE,, dos cales 15 eran mulleres e 13 eran homes. No ano 2010 eran 36 habitantes: 18 mulleres e 18 homes.

## Lugares e parroquias 
### Lugares de Corneira 
### Parroquias da Baña 
## Notas
Corneira, Corneira, A Baña

**Corneira** é un lugar da parroquia de Corneira no concello coruñés da Baña na comarca da Barcala. Tiña 58 habitantes no ano 2016 segundo datos do INE,, dos cales 34 eran mulleres e 24 eran homes. No 2010 tiña 65 habitantes: 38 mulleres e 27 homes.

## Lugares e parroquias 
### Lugares de Corneira 
### Parroquias da Baña 
## Notas
As Foxas, Corneira, A Baña

**As Foxas** é un lugar da parroquia de Corneira no concello coruñés da Baña na comarca da Barcala. Segundo o INE en 2016 tiña catro habitantes (tres mulleres e un home), un menos ca en 2010 (catro mulleres e un home).

## Lugares e parroquias 
### Lugares de Corneira 
### Parroquias da Baña 
## Notas
Maxwell Cabelino Andrade

**Maxwell Scherrer Cabelino Andrade**, nado o 27 de agosto de 1981 en Cachoeiro de Itapemirim (Espírito Santo), é un futbolista brasileiro. Xoga de defensa e o seu actual equipo é o Paris Saint-Germain FC.

## Traxectoria 
Comezou a súa carreira profesional no Cruzeiro, para en 2001 fichar polo Ajax. Tras cinco tempadas, ficha polo Inter, sendo cedido ao Empoli. En xullo de 2006, Inter anunciou oficialmente a firma de Maxwell cun contrato de catro anos. O 15 de xullo de 2009, o Inter chegou a un principio de acordo co FC Barcelona para o traspaso do xogador por 4,5 millóns de euros e 0,5 máis variables. Asinou o seu contrato co Barcelona por 4 anos con opcion a 1 mais, foi presentado o 17 de xullo.

Comezou a tempada 2009/2010 gañando tres títulos; Supercopa de España, Supercopa de Europa, e Copa Mundial de Clubs da FIFA, e vaise facendo habitual no once titular de Pep Guardiola xogando tanto de lateral como de interior zurdo, ao termo desta campaña conquista a Liga Española. A tempada 2010/2011 empeza gañando a Supercopa de España.

O 12 de xaneiro de 2012, chegou a un acordo co Paris Saint-Germain FC por tres anos, a cambio de 4 millóns de euros. Fixo o seu debut contra o Toulouse FC, na vitoria do PSG por 3-1, xogando os 90 minutos.

Fai 7 anos morreuse un dos seus dous irmáns. En honra do seu irmán fíxose a tatuaxe que leva na parte posterior do bíceps. Grazas á relixión e á súa paixón polo fútbol conseguiu saír adiante. . Ten tres fillas.

## Palmarés 
### Campionatos nacionais 
### Copas internacionais 
### Distincións individuais 
## Notas 
## Véxase tamén 
### Ligazóns externas 
* Ficha de Maxwell no sitio do FC Barcelona
Agromaior

Como topónimo **Agromaior** pode referirse a:

;En Galiza
***Agro Maior**, lugar da parroquia de León, no concello de Vilamarín;
***Agromaior**, lugar da parroquia de Corneira, no concello da Baña;
***Agromaior**, lugar da parroquia de Lesta, no concello de Ordes;
***Agromaior**, lugar da parroquia de Ladrido, no concello de Ortigueira;
***Agromaior**, lugar da parroquia de Teo, no concello de Teo.

## Véxase tamén
### Outros artigos
Essential Logic

**Essential Logic** é unha banda británica de post-punk formada pola saxofonista Lora Logic (Susan Whitby) despois de deixar X-Ray Spex. O grupo inicialmente estivo composto por Lora Logic nas voces, Philip Legg na guitarra e nas voces, William Bennett (posteriormente en Whitehouse) na guitarra, Mark Turner no baixo, Rich Tea na batería e Dave Wright no saxofón. Turner sería posteriormente substituído por Jon Oliver. A banda separouse e 1981 e reformouse en 2001.

## Historia 
A banda creouse en 1978 con Lora acabada de saír da escola de arte. O seu primeiro 7" foi editado a través do seu propio selo, Cells, e editaron un EP auto-titulado a través de Virgin Records en 1979, antes de asinar con Rough Trade. O seu álbum de estrea, *Beat Rhythm News* apareceu tamén en 1979, seguido por varios 7" antes de que o grupo se separase en 1980.

Entre 1978 e 1981 Logic tamén foi membro de Red Crayola, ademais de tocar en gravacións de The Stranglers, The Raincoats e Swell Maps.

Lora Logic publicou un álbum en solitario, *Pedigree Charm*, no ano 1982 a través do selo Rough Trade. Pouco despois despois de gravar e actuar cando se uniu a unha seita Hare Krishna,

No ano 2003 foi editada unha antoloxía de gravacións Essential Logic, titulada *Fanfare in the Garden*, a través do selo Kill Rock Stars.

## Discografía 
## Notas
Small Faces

**Small Faces** foi unha banda inglesa de rock fundada en 1965 en East London e fortemente influenciada polo rhythm and blues estadounidense. Orixinalmente o grupo estaba formado por Steve Marriott, Ronnie Lane, Kenney Jones e Jimmy Winston, substituíndo Ian McLagan a Winston como teclista en 1966. A banda foi un dos grupos mod máis aclamados e influentes dos anos 60, gravando exitosas cancións como "Itchycoo Park", "Lazy Sunday", "All or Nothing" e "Tin Soldier", así como o seu disco conceptual ''Ogdens' Nut Gone Flake*. Small Faces converteuse nunha das bandas psicodélicas máis exitosas do Reino Unido antes de separarse en 1969.

Cando Marriott marchou para formar Humble Pie, os outros tres membros colaboraron con Ronnie Wood, o seu irmáns maior Art Wood, Rod Stewart e Kim Gardner, continuando brevemente co nome Quiet Melon, e posteriormente, tras a marcha de Art Wood e Gardner, como Faces. En América do Norte, o disco de estrea de Faces foi acreditado a Small Faces.

Tras a ruptura de Faces e Humble Pie en 1975, reformouse a formación clásica de Small Faces (formada por Marriott, Lane, McLagan e Jones) despois de que unha reedición de "Itchycoo Park" se convertese nun éxito. Lane marchou pouco despois, e foi substituído por Rick Wills (posteriormente en Foreigner). Esta formación (bautizada como Mk-II por Marriott) gravou o álbum *Playmates* antes de recrutar a Jimmy McCulloch. Este quinteto publicou só *78 in the Shade'' antes de separarse.

Small Faces é considerada unha das primeiras inspiracións do posterior movemento Britpop. Foron incluídos no Rock and Roll Hall of Fame en 2012.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Malam Bacai Sanhá

**Malam Bacai Sanhá**, nado en 1947 e finado o 9 de xaneiro de 2012 en París, foi un político de Guinea-Bissau.

## Traxectoria 
Elixido o 28 de xuño do 2009 asumiu o 8 de setembro do mesmo ano. que foron vencidas por Sanhá, que asumiu o poder o 8 de setembro do mesmo ano.

En novembro de 2011 foi trasladado a París gravemente enfermo, e faleceu na capital francesa o 9 de xaneiro de 2012, logo de pasar varios días en coma.

## Notas
Foxas

O topónimo **Foxas** pode referirse a:

;En Galiza
***Foxas**, lugar da parroquia das Maroñas, no concello de Mazaricos;
***Foxas**, lugar da parroquia da Pontenova, no concello da Pontenova;
***As Foxas**, lugar da parroquia de Corneira, no concello da Baña;
***As Foxas**, lugar da parroquia de Fene, no concello de Fene.

## Véxase tamén
### Outros artigos
Corneira

Como topónimo **Corneira** pode referirse a:

;En Galiza
***Corneira**, parroquia do concello da Baña;
****Corneira**, lugar de dita parroquia;
****Ponte Corneira**, lugar de dita parroquia;
***Corneira**, lugar da parroquia de Lamas, no concello de Leiro.

## Véxase tamén
### Outros artigos
Whitesnake

**Whitesnake** é unha banda inglesa de hard rock fundada en 1978 por David Coverdale despois de deixar o seu anterior grupo, Deep Purple. O primeiro material do grupo foi comparado polos críticos a Deep Purple, pero dende mediados dos 80 comezaron a facer un heavy metal máis comercial. Whitesnake foi nomeada a 85 mellor banda de todos os tempos pola canle VH1. A pesar de que durante moitos anos foi clasificada como unha banda de rock inglesa, todos os membros da encarnación actual, agás Coverdale, naceron nos Estados Unidos.

## Discografía 
* *Trouble* - 1978 (Geffen, United Artists)
* *Lovehunter* - 1979 (United Artists)
* ''Ready an' Willing* - 1980 (Sunburst Records)
* *Come an' Get It* - 1981 (United Artists, Mirage, Geffen)
* *Saints & Sinners* - 1982 (Sunburst Records, Geffen)
* *Slide It In* - 1984 (EMI/Geffen)
* *Whitesnake* - 1987 (Geffen/Warner Bros/EMI)
* *Slip of the Tongue* - 1989 (EMI/Geffen)
* *Restless Heart* - 1997 (EMI)
* *Good to Be Bad* - 2008 (SPV/Steamhammer)
* *Forevermore* - 2011 (Frontiers/EMI)
* *The Purple Album'' - 2015 (Frontiers/EMI)

## Véxase tamén 
### Ligazóns externas 
* Páxina oficial
José María Montenegro Soto

**José María Montenegro Soto**, nado en Mondoñedo en 1868 e finado en Lugo o 7 de xullo de 1934, foi un avogado, político e propietario agrario galego. A súa familia era propietaria de terras en Abadín.

## Traxectoria 
Estudou cos xesuítas no Colexio dos xesuítas de Camposancos e alcanzou o grao de bacharel en 1884. Nas eleccións a Cortes de 1918 presentou a súa candidatura como maurista polo distrito da Fonsagrada, fronte a Manuel Portela Valladares, pero foi derrotado. Na ditadura de Primo de Rivera foi elixido presidente da Deputación de Lugo o 20 de xaneiro de 1924, renunciando ao cargo o 1 de abril de 1925. Nas eleccións xerais de 1933 foi elixido deputado pola provincia de Lugo, por Renovación Española. Foi membro correspondente da Real Academia Galega, da Real Academia da Historia e padrón da fundación benéfica docente Institución de la Sagrada Familia, Fundación Pardo Montenegro, creada en Mondoñedo por Julia Pardo Montenegro.

A súa residencia en Lugo estaba situada fronte a fachada principal da catedral, pegada á rampla que dá acceso á Muralla. Actualmente este edificio alberga o vicerreitorado da Universidade de Santiago de Compostela e no terreo adxunto apareceron importantes restos arqueolóxicos da época romana.

## Notas 
## Véxase tamén 
### Bibliografía 
* 

### Ligazóns externas 
* Expediente como membro da Academia 
* Alumnos do Colexio dos Xesuítas de Pasaxe
Felipe Lazcano Morales de Setién

**Felipe Lazcano Morales de Setién**, nado en La Almunia de Doña Godina (Zaragoza) en 1868 e finado en Madrid o 28 de novembro de 1951, foi un avogado, empresario, financeiro e político español.

## Traxectoria 
Foi membro do Partido Conservador englobado na facción dirixida por Juan de la Cierva Peñafiel (ciervistas), coa que foi elixido deputado polo distrito de Mondoñedo nas eleccións de 1919, 1920 e 1923. Durante a Ditadura de Primo de Rivera foi nomeado Director Xeral de Montes, Caza e Pesca por Dámaso Berenguer.

Despois da desfeita do seu partido ao proclamarse a Segunda República Española, achegase aos agraristas, sendo elixido deputado pola provincia de Lugo nas eleccións a Cortes de 1933 pola CEDA con Luis Rodríguez de Viguri; ambos, xunto ao republicano independente Manuel Saco Rivera, formaron parte da Minoría Agraria. Nas eleccións xerais de 1936 presentouse polo Partido Agrario Español, pero non foi elixido. Foi executivo do Banco Central (1938-1939).
## Vida persoal 
Casou con Josefina Rengifo Tercero e foi pai de Felipe, Pablo, Bernardo, José Antonio, Manuel, Adela e Carlos Lazcano Rengifo.

## Notas 
## Véxase tamén 
### Ligazóns externas 
* El Partido Agrario Español (1934-1936): Una alternativa conservadora y republicana
Hawkwind

**Hawkwind** é unha banda de rock inglesa, que foi un dos primeiros grupos de space rock. Tamén destaca por ser un dos precursores do punk rock e na actualidade está considerado unha ligazón entre as culturas hippy e punk. Nas súas letra destacan os temas urbanos e espaciais.

Formada en 1969 polo vocalista e guitarrista Dave Brock, Hawkwind pasou a través de varias encarnacións e estilos de música, entre eles o hard rock, o rock progresivo e o rock psicodélico. Ducias de músicos traballaron co grupo, e incluso o escritor de fantasía e ciencia ficción Michael Moorcock foi un colaborador ocasional.

## Discografía 
### Álbums 
## Véxase tamén 
### Ligazóns externas 
* Páxina oficial
Fernando Tambroni-Armaroli

**Fernando Tambroni-Armaroli**, nado en 1901 e finado en 1963, foi un político e primeiro ministro de Italia entre o 25 de marzo e 26 de xullo de 1960.
Corpo de Voronin

miniatura|dereita|*Fusarium* é un ascomiceto filamentoso, que presenta corpos de Voronin.

O **corpo de Voronin** é un orgánulo arredondado de 150 a 500&nbsp;nm de diámetro, rodeado de membrana e cheo dunha matriz densa cristalina, derivado dos peroxisomas, que se encontra só en certos xéneros de fungos ascomicetos filamentosos, como, por exemplo, *Aspergillus*, *Neurospora*, *Fusarium* ou *Magnaporthe*. O principal compoñente da súa densa matriz é a proteína Hex1. Os corpos de Voronin están xeralmente asociados ao poro septal que separa as células nas hifas, pero tamén se poden concentrar na parte apical das hifas en certos momentos do ciclo vital.

A primeira función que se describiu deste orgánulo foi a de tapar o poro septal cando se producen danos nas hifas, para evitar a perda do contido celular da hifa. En *Magnaporthe grisea*, que infecta as raíces da planta do arroz, parece que os corpos de Voronin se requiren para o correcto desenvolvemento das estruturas infecciosas (apresorias) que invaden a raíz e para a progresión da infección, e parece que teñen unha función protectora contra o ambiente adverso que atopa no seu hospedador e contra o estrés nutricional, como a falta de nitróxeno.

O orgánulo recibe o seu nome en honra do micólogo ruso Mikhail Stepanovich Voronin, que o describiu.

## Notas 
## Véxase tamén 
### Outros artigos 
* Corpo de Berkeley
* Corpo polar do fuso
* Parentosoma
* Spitzenkörper
Río de Escuadro

O **río de Escuadro** ou tamén coñecido como **Rego de Escuadro** é un afluente do río Toxa. Nace na fronteira entre os concellos de Forcarei (Pontevedra) e Silleda, descorre pola parroquia silledense de Escuadro entre outras. A altura da aldea de Férveda provoca a fervenza de Férveda, de gran beleza e valor paisaxístico, aínda que de difícil acceso.

Unha antiga lenda afirma que debaixo da citada fervenza hai enterrado un arado de ouro.

Ao carón da fervenza de Férveda tivo lugar por primeira vez o 3 de setembro de 2011 a Romaría da Fervenza, un encontro gastronómico e musical de grupos folk e veciños da comarca.